**DĖL PRITARIMO KAIMO BENDRUOMENIŲ PROJEKTŲ ĮGYVENDINIMUI
2018 METAIS**

2018 m. birželio 28 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 2 dalies
17 punktu ir įgyvendindama Panevėžio rajono savivaldybės 2018–2020 metų strateginio veiklos plano, patvirtinto Savivaldybės tarybos 2018 m. gegužės 30 d. sprendimu Nr. T-109 „Dėl Panevėžio rajono savivaldybės tarybos 2018 m. vasario 22 d. sprendimo Nr. T-19 „Dėl Panevėžio rajono savivaldybės 2018–2020 metų strateginio veiklos plano patvirtinimo“ pakeitimo“,
3 programos „Aktyvaus bendruomenės gyvenimo skatinimas“ 06 uždavinio „Skatinti bendruomenių veiklą“ 03010503 priemonę „Nevyriausybinių organizacijų (NVO) rėmimas pagal programas“, Savivaldybės taryba n u s p r e n d ž i a:

1. Pritarti šių kaimo bendruomenių projektų, iš dalies finansuojamų iš Lietuvos Respublikos žemės ūkio ministerijos lėšų, savarankiškam įgyvendinimui 2018 metais:

1.1. Gyventojų bendruomenės centro „Linkaučiai“ projektas „Linkaučių bendruomenės salės remontas ir inventoriaus įsigijimas“;

1.2. Nevėžio gyventojų bendruomenės projektas „Nevėžio kaimo vaikų ir jaunimo užimtumo didinimas, sutvarkant viešąją erdvę“;

1.3. Panevėžio rajono Vadoklių ir Mikėnų kaimų bendruomenės projektas „Vadoklių ir Mikėnų kaimų vaikų ir jaunimo užimtumo didinimas, pritaikant viešąją erdvę“;

1.4. Miežiškių gyventojų bendruomenės projektas „Viešųjų erdvių Miežiškių miestelyje pritaikymas gyventojų poreikiams“;

1.5. Kaimo bendruomenės „Vyčiai“ projektas „Viešosios erdvės pritaikymas Vyčių k. gyventojų poreikiams“;

1.6. Raguvos bendruomenės projektas „Nevėžio pakrantė – Raguvos gyventojų aktyviam poilsiui“;

1.7. Panevėžio rajono Ėriškių kaimo bendruomenės projektas – „Mes stiprūs ne po vieną“.

1. Užtikrinti 1 punkte įvardytų projektų dalinį bendrąjį finansavimą tinkamoms išlaidoms apmokėti iš Savivaldybės biudžeto.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO KAIMO BENDRUOMENIŲ PROJEKTŲ ĮGYVENDINIMUI 2018 METAIS“ PROJEKTO**

2018 m. birželio 11 d.

**Projekto rengimą paskatinusios priežastys.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 17 punktu ir atsižvelgiant į Lietuvos Respublikos žemės ūkio ministro 2018 m. gegužės 14 d. įsakymą Nr. 3D-309 „Dėl projektų, kuriems skiriama valstybės parama pagal 2018 metų Žemės ūkio, maisto ūkio ir kaimo plėtros skatinimo programos (01 01) priemonę ,,Parama kaimo bendruomenėms“ (01 001 01 03 09) sąrašo patvirtinimo“ bei į pateiktus bendruomenių prašymus dėl dalinio finansavimo projektams skyrimo.

**Sprendimo projekto esmė ir tikslai.**

 Sprendimo projekto tikslas – pritarti kaimo bendruomenių projektų, iš dalies finansuojamų iš Lietuvos Respublikos žemės ūkio ministerijos lėšų, savarankiškam įgyvendinimui ir skirti dalinį finansavimą šiems projektams:

|  |  |  |  |  |
| --- | --- | --- | --- | --- |
| **Eil. Nr.** | **Pareiškėjas/ projekto pavadinimas** | **Projekto veiklos** | **Bendra projekto vertė, Eur** | **Prašoma dalinio bendrojo finansavimo suma, Eur** |
| 1. | Gyventojų bendruomenės centras „Linkaučiai“/projektas „Linkaučių bendruomenės salės remontas ir inventoriaus įsigijimas“ | Bus įrengtas kondicionierius, paklota grindų danga, nupirktas šaldytuvas, kompiuteris ir spausdintuvas | 2 833,25 | 320,25 |
| 2. | Nevėžio gyventojų bendruomenė/ projektas „Nevėžio kaimo vaikų ir jaunimo užimtumo didinimas, sutvarkant viešąją erdvę“ | Bus sutvarkyta viešoji erdvė, įrengta vaikų žaidimų aikštelė, suoliukai | 5 494,25 | 634,00 |
| 3. | Panevėžio rajono Vadoklių ir Mikėnų kaimų bendruomenė/projektas „Vadoklių ir Mikėnų kaimų vaikų ir jaunimo užimtumo didinimas, pritaikant viešąją erdvę“ | Bus įrengta vaikų žaidimų ir laisvalaikio aikštelė | 5 915,21 | 946,43 |
| 4. | Miežiškių gyventojų bendruomenė/ projektas „Viešųjų erdvių Miežiškių miestelyje pritaikymas gyventojų poreikiams“ | Bus įrengtas lauko treniruoklių kompleksas | 5 380,00 | 620,00 |
| 5. | Kaimo bendruomenė „Vyčiai“/ projektas „Viešosios erdvės pritaikymas Vyčių k. gyventojų poreikiams“ | Bus įrengta aikštelė prie Vyčio kryžiaus, trinkelių takas, lauko suoliukai | 6 353,02 | 1 353,02 |
| 6. | Raguvos bendruomenė/ projektas „Nevėžio pakrantė – Raguvos gyventojų aktyviam poilsiui“ | Bus sutvarkyta Nevėžio upės pakrantės dalis, įrengta lauko treniruoklių aikštelė | 5 500,00 | 500,00 |
| 7. | Panevėžio rajono Ėriškių kaimo bendruomenė/projektas „Mes stiprūs ne po vieną“ | Bus surengta šventė, skirta Lietuvos valstybės atkūrimo šimtmečiui | 1 500,00 | 400,00 |
|  |  | **Iš viso:** | **31 475,73** | **4 773,70** |

**Kokių pozityvių rezultatų laukiama.**

Įgyvendinus projektus Nevėžio k., Vadoklių mstl., Miežiškių k., Vyčių k. ir Raguvos mstl. bus tvarkomos viešosios erdvės, įrengtos vaikų žaidimų ir laisvalaikio zonos, pagerinta Linkaučių k. bendruomenės materialinė bazė.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Iš Savivaldybės biudžeto bendruomenių projektų daliniam bendrajam finansavimui reikalinga skirti iš viso 4 773,70 Eur.

Vyr. specialistė Virginija Petrauskienė